**285/2017.(X.26.) Kgy. sz. határozat**

A Közgyűlés a napirenddel összefüggésben az alábbi képviselői indítványokat nem támogatta:

- a 2017-18-as útfelújítási projekt állásáról szóló beszámoló illetve a 2019. évi útfelújításokra adott képviselői javaslatok tárgyalására vonatkozó indítvány;

- a Styl Fashion Ruhaipari Kft.-vel kapcsolatos döntések meghozatalára vonatkozó előterjesztés nyilvános ülésen tárgyalására tett javaslat;

- az előző Közgyűlés óta eltelt időszak fontosabb eseményeiről és a polgármester átruházott hatáskörben hozott döntéseiről szóló polgármesteri beszámoló ülés elején történő tárgyalására vonatkozó javaslat;

- a képviselők számára megküldött, az általuk szervezett fórumokon és fogadóórákon a hivatali apparátus, a cégvezetők és az intézményvezetők részvételére vonatkozó polgármesteri levél tárgyában tett képviselői indítvány;

- az elektromos autótöltők működésével kapcsolatos beszámoló napirendre vételére vonatkozó javaslat;

- a szombathelyen tanuló diákok ösztöndíj jelleggel történő ingyenes tömegközlekedésére vonatkozó javaslat napirendre vétele;

- a város parkolási gondjai megoldására vonatkozó átfogó koncepció napirendre vételére vonatkozó javaslat;

- a kórházban kezelt betegek betegjogi helyzetére vonatkozó tájékoztató napirendre vétele;

- Díszpolgári Cím adományozására vonatkozó képviselői javaslat napirendre vétele,

- a Minerva Lakópark további beépítési terveivel kapcsolatos előterjesztés napirendre vétele;

- a Söpte területét érintő ipari parkkal kapcsolatos tájékoztatás napirendre vétele;

- a városi ünnepek méltó megünneplése, az ünnepi Közgyűlés rendjére vonatkozó javaslat napirendre vétele;

- a TAO támogatásból megvalósult új vízilabda medence hitelesítésével kapcsolatos tájékoztató napirendre vétele;

- az el nem készült fejlesztésekről szóló tájékoztató napirendre vétele;

- a SZOVA Zrt. szállodaprojektjével kapcsolatos tájékoztató napirendre vétele;

- a Szépkorúak Parkjával kapcsolatos tájékoztató napirendre vétele;

- a bérlakásépítési program napirendre vétele;

- a településképet meghatározó reklámok, plakátok elhelyezéséről szóló önkormányzati rendelet megalkotására vonatkozó előterjesztés napirendről levétele;

- a helyi adókról szóló 38/2011. (XII.19.) önkormányzati rendelet módosítására vonatkozó előterjesztés napirendről levétele;

- a Human Operator Zrt. károsultjai részére létrehozandó kármentesítési alapra vonatkozó javaslat napirendre vétele.

**Felelős:** Dr. Puskás Tivadar polgármester